Gary Kirsten

Gary Kirsten (gebore 23 November 1967 in Kaapstad) is 'n uitgetrede Suid-Afrikaanse krieketspeler en voormalige lid van Suid-Afrika se nasionale krieketspan. Hy het tussen 1993 en 2004 in 101 toetswedstryde en 185 EDI vir Suid-Afrika gespeel, meestel as 'n aanvangskolwer. Hy het onder meer tydens die Krieketwêreldbeker 1996, Krieketwêreldbeker 1999 en Krieketwêreldbeker 2003 vir Suid-Afrika gespeel.

Hy was van 2007−2011 die afrigter van die Indiese nasionale krieketspan wat die Krieketwêreldbeker 2011 gewen het. Daarna was hy die afrigter van Suid-Afrika se nasionale krieketspan vanaf Junie 2011 tot Augustus 2013.

Sy ouer halfbroer, Peter Kirsten, het ook vir die Proteas (onder andere in Krieketwêreldbeker 1992) gespeel.

Internationale Loopbaan 
Kirsten het in 1993 sy toetsdebuut teen Australië in Melbourne gemaak. Hy het in 2004 uitgetree uit internationale krieket. Hy is die eerste Protea wat in 100 toetse kon gespeel het.

Verwysings

Eksterne skakels 
 Cricinfo Gary Kirsten by Cricinfo

Suid-Afrikaanse krieketspelers
Geboortes in 1967
Lewende mense